CELEX: 31995D0100
Language: da
Date: 1995-03-28 00:00:00
Title: 95/100/EF: Kommissionens beslutning af 28. marts 1995 om finansielt tilskud fra EF til forbedring af kontrollen ved de ydre grænser i Finland (Kun den finske og den svenske udgaver er autentiske)

Avis juridique important

|

31995D0100

95/100/EF: Kommissionens beslutning af 28. marts 1995 om finansielt tilskud fra EF til forbedring af kontrollen ved de ydre grænser i Finland (Kun den finske og den svenske udgaver er autentiske)  

EF-Tidende nr. L 076 af 05/04/1995 s. 0019 - 0020

KOMMISSIONENS BESLUTNING af 28. marts 1995 om finansielt tilskud fra EF til forbedring af kontrollen ved de ydre grænser i Finland (Kun den finske og den svenske udgave er autentisk) (95/100/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 38, ogud fra følgende betragtninger:I Rådets direktiv 90/675/EØF (3) og 91/496/EØF (4), senest ændret ved akten vedrørende Østrigs, Finlands og Sveriges tiltrædelse, er der fastsat principper for tilrettelæggelsen af veterinærkontrollen henholdsvis for produkter og dyr, der føres ind i Fællesskabet fra tredjelande, og der åbnes mulighed for medlemsstaterne, bl.a. for Finland, at opnå finansielt tilskud fra Fællesskabet til iværksættelsen af denne kontrol;de finske myndigheder har forelagt Kommissionen et nationelt program til forbedring af ordningen for kontrol af dyr og animalske produkter ved de ydre grænser; dette program omfatter bl.a. opførelse og modernisering af de nødvendige faciliteter, indkøb af kontroludstyr, ansættelse af ekstrapersonale og er underbygget med passende finansielle oplysninger;på grund af opbygningen af det indre marked er skærpelsen af veterinærkontrollen ved de ydre grænser en af EF's prioriterede aktioner;Fællesskabets medfinansiering skal dog ligge inden for de disponible bevillinger; det er derfor nødvendigt at udvælge de aktioner, der bedst skønnes at kunne sikre EF's finansiering en større effektivitet;de i nærværende beslutning fastsatte foranstaltninger er i overensstemmelse med udtalelse fra Den Stående Veterinærkomité -VEDTAGET FØLGENDE BESLUTNING:Artikel 1 Programmet i bilaget godkendes for to år fra den 1. januar 1995.Artikel 2 1. Fællesskabets finansielle tilskud fastsættes til 50 % af de samlede omkostninger ved programmet, dog højst 448 200 ECU.2. Hvert år og for første gang i 1995 ydes Fællesskabets finansielle tilskud på følgende betingelser:- 50 % af de støtteberettigede udgifter for det igangværende år i begyndelsen af hvert år. For det første år skal aktionen senest indledes den 1. april 1995- restbeløbet ved udgangen af hvert år. For det første år bliver restbeløbet udbetalt efter afslutningen af aktionen, der senest skal afsluttes den 31. december 1996.Artikel 3 1. Betalingerne foretages i ecu.2. Den i artikel 2, stk. 2, første led, omhandlede betaling sker mod, at Kommissionen forelægges en forskudsansøgning.3. Den i artikel 2, stk. 2, andet led, omhandlede betaling sker mod fremlæggelse af bilagene.Artikel 4 Denne beslutning er rettet til Republikken Finland.Udfærdiget i Bruxelles, den 28. marts 1995.På Kommissionens vegneFranz FISCHLERMedlem af Kommissionen(1) EFT nr. L 224 af 18. 8. 1990, s. 19.(2) EFT nr. L 168 af 2. 7. 1994, s. 31.(3) EFT nr. L 373 af 31. 12. 1990, s. 1.(4) EFT nr. L 268 af 24. 9. 1991, s. 56.BILAG PROGRAM I. Nedennævnte detaljerede omkostninger udtrykkes i ecu og uden moms:>TABELPOSITION>II. Vejledende tidsplan for udgifterne er følgende:- 20 % af de samlede omkostninger ved arbejdet i 1995- 80 % af de samlede omkostninger ved arbejdet i 1996.Omkostningerne ved bygningerne kan tilpasses efter det årlige prisindeks for byggeri i Finland, uden at det i artikel 2, stk. 1, omhandlede loft tilsidesættes.